SK Úradný vestník Európskej únie C 143/28

OZNÁMENIE O ŽIADOSTI O VYDANIE POVOLENIA NA PRIESKUM TEKUTÝCH A PLYNNÝCH UHĽOVODÍKOV NAZÝVANÉHO COSTA DEL SOLE

TALIANSKA REPUBLIKA – REGIÓN SICÍLIA

REGIONÁLNY ÚRAD PRE ENERGIU A SLUŽBY VO VEREJNOM ZÁUJME – REGIONÁLNY ÚRAD PRE ENERGIU

PRACOVISKO – REGIONÁLNY ÚRAD PRE UHĽOVODÍKY A GEOTERMÁLNU ENERGIU (UFFICIO REGIONALE PER GLI IDROCARBURI E LA GEOTERMIA) (U.R.I.G.)

2010/C 143/09

Spoločnosť Apennine Energy s.r.l so sídlom v Ríme, via Alberico II 31, PSČ 00193 (DIČ a IČ DPH 01348720358), zapísaná v Rímskej obchodnej komore pod číslom 01348720358, dňa 18. decembra 2009 požiadala bývalé Regionálne ministerstvo priemyslu, príslušný orgán na udeľovanie ťažobných práv v regióne Sicílie, so sídlom na via Ugo La Malfa 87/89, 90146 Palermo, aby jej v súlade so sicílskym regionálnym zákonom č. 14 z 3. júla 2000, ktorým sa vykonáva a uplatňuje smernica 94/22/ES, bolo vydané povolenie na vyhľadávanie tekutých a plynných uhľovodíkov všeobecne nazývané „Costa del Sole“, na území s rozlohou viac než 4 152 hektárov (41,52 km2) nachádzajúcom sa na južnom pobreží Sicílie v provincii Caltanissetta. Obce, ktorých sa to týka, sú Butera a Gela.

Táto oblasť hraničí na juhu medzi bodmi „D“ a „E“ s pobrežím a z ostatných svetových strán s voľnými plochami.

Oblasť prieskumu je ohraničená súvislou čiarou, ktorá prechádza 7 bodmi, a úsekom pobrežia medzi bodmi „D“ a „E“.

Uvedené body sa vymedzujú takto:

A. juhozápadný okraj casa Savorni vo výške 100 m (F. 272 III NE). B. trigonometrický bod vo výške 289 m na Rocca d’Adamo (F.272 III NE). C. trigonometrický bod vo výške 75 m na Torre Manfria (F.272 III NE). D. priesečník pobrežnej čiary a predĺženia čiary, ktorá spája body B a C (F.272 III NE). E. priesečník pobrežnej čiary a predĺženia čiary, ktorá spája body F a G (F.272 III NO). F. trigonometrický bod vo výške 18 m na Castello di Falconara (F. 272 III NO). G. juhozápadný okraj casa La Tenutella vo výške 59 m (F. 272 III NE).

Zemepisné súradnice

Body Východná dĺžka M.Mario severná šírka A 1° 42′ 23,39″ 37° 09′ 49,46″ B 1° 43′ 35,59″ 37° 09′ 41,35″ C 1° 41′ 11,19″ 37° 05′ 59,19″ D 1° 41′ 08,14″ 37° 05′ 53,11″ E 1° 35′ 57,97″ 37° 06′ 25,14″ F 1° 36′ 03,05″ 37° 06′ 29,39″ G 1° 38′ 33,56″ 37° 08′ 41,63″

Zúčastnené strany môžu predložiť žiadosť o vydanie povolenia pre túto oblasť do 90 dní odo dňa uverejnenia tohto oznámenia v Úradnom vestníku Európskej únie. Žiadosti prijaté po tomto dátume sa budú považovať za neprijateľné. Rozhodnutie o udelení povolenia na prieskum sa vydá do šiestich mesiacov od dátumu uzávierky na predkladanie prípadných žiadostí konkurenčných subjektov. V súlade s článkom 5 ods. 1 smernice 94/22/ES sa tiež oznamuje, že kritériá, na základe ktorých sa vydávajú povolenia na vyhľadávanie, prieskum a ťažbu, už boli uverejnené v Úradnom vestníku Európskych spoločenstiev C 396 z 19. decembra 1998 s odkazom na ustanovenia zákonného výnosu prezidenta republiky č. 625 z 25. novembra 1996 (uverejneného v Úradnom vestníku Talianskej republiky č. 293 zo 14. decembra 1996), ktorým sa vykonáva a uplatňuje uvedená smernica v rámci talianskeho právneho systému, a boli spresnené v už uvedenom sicílskom regionálnom zákone č. 14 z 3. júla 2000 (uverejnenom v Úradnom vestníku regiónu Sicílie č. 32 zo 7. júla 2000).

Podmienky a požiadavky týkajúce sa výkonu alebo ukončenia činnosti sú ustanovené v uvedenom regionálnom sicílskom zákone č. 14 z 3. júla 2000 a v štandardných špecifikáciách (disciplinare tipo) prijatých vyhláškami č. 91 z 30. októbra 2003 a č. 88 z 20. októbra 2004 riaditeľa regionálneho odboru priemyslu a uverejnené v Úradnom vestníku regiónu Sicílie č. 49, časť I zo 14. novembra 2003 a č. 46, časť I z 5. novembra 2004.

Dokumentácia k žiadosti je uložená na Regionálnom úrade pre uhľovodíky a geotermálnu energiu Regionálneho úradu pre energiu (l’Ufficio Regionale per gli Idrocarburi e la Geotermial’Ufficio Regionale per gli Idrocarburi e la Geotermiadel Dipartimento del Corpo Regionale dell’Energia) na adrese Via Ugo La Malfa no 101, 90146 Palermo PA, ITALIA, kde do nej môžu nahliadnuť zúčastnené strany.